नर्सिंग स्टूडेंट्स का ज्ञान बढ़ाएगा हर्बल गार्डन
स्वास्थ्य भवन में औषधि युक्त पौधे लगाकर तैयार किया हर्बल गार्डन, सभी पर लगाई है नेम प्लेट
अच्छी खबर
स्वास्थ्य भवन का सौंदर्य बढ़ाने वाला हर्बल गार्डन अब नर्सिंग स्टूडेंट्स, एएनएम अन्य लोगों का आयुर्वेद ज्ञान भी बढ़ाएगा। स्वास्थ्य भवन में 50 से अधिक औषधीय, मसाला, सगंध अन्य सौंदर्य करण से हर्बल गार्डन तैयार किया गया है।
इस गार्डन को देखने के लिए आने वाले लोगों को किसी भी पौधे की पहचान के लिए गाइड या किसी स्वास्थ्य अधिकारी की जरूरत नहीं पडे़गी। क्योंकि प्रत्येक पौधे के साथ उसकी नेम प्लेट लगी हुई है। इससे पौधे को पहचानना आसान होगा।
जिले में अभी तक केवल झालरापाटन में ही हर्बल गार्डन है, यह वन विभाग के अधीन है। यहां गार्डन देखने आने वाले लोगों को किसी भी प्रकार के पौधे या औषधी की जानकारी के लिए या तो किसी जानकार को साथ लाना पड़ता था या लोग वैसे ही पौधे देखकर लौट जाते थे। उन्हें मालूम हीं नहीं पड़ता था कि कौन सा पौधा किसी औषधी का है। इन सब बातों को ध्यान में रखते हुए स्वास्थ विभाग ने अपना हर्बल गार्डन तैयार किया है, इसमें लगाए गए औषधी पौधों को पहचानना आसान होगा। साथ ही यह जानकारी भी मिल सकेगी कौन सी औषधी किस उपचार या बीमारी में काम में आती है। सीएमएचओ डाॅ. साजिद खान ने बताया कि हर्बल गार्डन में औषधीय महत्व, मसाला महत्व सहित एरोमेटिक एवं और्नामेन्टल प्लांट की दुर्लभ प्रजातियाँ उनकी उपयोगिता एवं उपलब्धता को ध्यान में रखकर लगाई गई है जिनके साधारण नाम, वानस्पतिक नाम तथा प्रयोग को सम्बन्धित पौधे पर नेम-प्लेट के माध्यम से दर्शाया गया है जिससे पौधे उसकी उपयोगिता को आसानी से जाना जा सके।
शेष|15पर
झालावाड़. स्वास्थ्य भवन में लगाया गया हर्बल गार्डन।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva